Manfred Matuschewski

Manfred Matuschewski (s. 2. syyskuuta 1939 Oberweimar) on saksalainen entinen yleisurheilija, joka kilpaili keskimatkojen juoksussa. Hän edusti aktiiviurallaan maajoukkuetasolla Itä-Saksaa ja seuratasolla SC Turbine Erfurtia. Matuschewski voitti EM-kisoista yhteensä kolme mitalia, kultaa 800 metriltä vuosina 1962 ja 1966 sekä pronssia samalta matkalta 1969. Hän osallistui olympialaisiin kahdesti, vuosina 1960 ja 1964. Matuschewski sijoittui Roomassa 1960 kuudenneksi, mutta ei päässyt finaaliin saakka Tokion kisoissa 1964.

Matuschewski voitti maansa mestaruuskilpailuista peräti yksitoista mitalia. Hän voitti Itä-Saksan mestaruuden 800 metriltä yhdeksän kertaa ja sijoittui kerran toiseksi, jonka lisäksi hän voitti kultaa 1 500 metriltä vuonna 1969.

Ennätykset 

 800 m: 1.45,7 (1969)

Lähteet 

Itäsaksalaiset keskimatkojen juoksijat
Vuonna 1939 syntyneet
Elävät henkilöt